**ДО ПРЕДСЕДАТЕЛЯ**

**НА ОБЩИНСКИ СЪВЕТ**

**ГРАД СВИЩОВ**

**ДО КМЕТА**

**НА ОБЩИНА СВИЩОВ**

**Д О К Л А Д**

**за изпълнение на годишната програма по чл. 26а ал.4 от ЗНЧ за дейността на Народно читалище „Възраждане-1908” село Българско Сливово,община Свищов и изразходените бюджетни средства за 2022 година**

Доклада за дейността на Народно читалище „Възраждане-1908” се изготвя в изпълнение на дейностите по Годишната програма за развитие на читалищната дейност, разработена в изпълнение на чл. 26а(2) от Закона за народните читалища и приета от Настоятелството на читалището.. Основните направления и приоритети в читалищната дейност са регламентирани и произтичат от ЗНЧ, общинската културна политика, осъществявана на основата на съществуващата нормативна уредба и чрез изпълнението на Календар на културните събития и чествания за 2022 година. В организационната си и практическа работа Настоятелството се ръководи от Устава на читалището ,Закона за народните читалища и от решенията на Общото събрание.

Народните читалища са първите и най-старите организирани структори на гражданското общество в България.Те са уникални по своята същност,заемащи особено място в нашата история и имат съществена роля в разнообразяването на културния и социален живот в населеното място.Запазвайки своята идентичност ,читалището е призвано да откликва на новите потребности на българското общество.

През изминалата година читалището в село Българско Сливово работи в изпълнение на целите,които си е поставило,а именно :разнообразяване и обогатяване на културния живот в селото,да се съхранят народните традиции и обичаи,като за целта се отбележат по подходящ начин народните празници,дасе създадат условия за развитие и изяви на самодейните колективи към читалището,да се повиши активността на читалищното ръководство за привличане на нови членове,разширяване на социалния и възрастов състав на колективите.

**Библиотечна дейност:**

Библиотеката към читалището разполага с15489 тома разнообразна литература.През изминалата година библиотечния фонд бе обогатен с 235 тома нова литература, като закупените от читалището са -14 броя,а 221 тома са от дарения. Отчислените библиотечни материали са 226 броя. Средствата за закупуване на нови книги са крайно недостатъчни,за да можем да откликваме на нуждите на читателите. По-голямата част от читателите на библиотеката са деца и ученици,затова и стремежа ни е да закупуваме и набавяме книги,които се изучават в училище.Целта ни е да обновим библиотечния фонд с нови книги,като по този начин увеличим и интереса към книгите и осигурим всички предпоставки за максимално задоволяване на читателските интереси.

Мероприятия, които организирахме в библиотеката са предимно в полза на децата и учениците. Във връзка с различни празници и чествания в библиотеката се изготвиха изложби, кътове и витрини – 13.

-Изготвен кът с материали посветени на Алеко Константинов и негови книги и книги посветени на родния му град Свищов

- кът в библиотеката с материали и книги за живота на Васил Левски във връзка с 149 години от неговата гибел.

- Изложба от ръчно изработени мартеници

-„Великденска магия“-Боядисване на Великденски яйца.Най-сполучливите яйца бяха подредени в изложба .

- Изложба на Великденски яйца и украса , изработена от децата от клуб по приложни изкуства под ръководството на Елка Георгиева

-„Първоучителите” –тематична изложба от произведения,книги ,рисунки посветени на Кирил и Методий

- По повод Деня на народните будители изготвен кът с бълг.будители и книги посветени на тях.

**Любителско художествено творчество:**

Съществена част от дейността на читалището през отчетния период е свързана с развитието и подпомагането на любителското художествено творчество.Читалището е най-естествения мост между миналото и настоящето и ролята му при създаването,укрепването и възпроизвеждането на традициите и културата е незаменима.

Самодейните колективи към читалището се включват активно в проведените местни празници и общински прояви,в регионални и национални фестивали и събори.

През 2022 година към читалището работеха 6 самодейни колектива и 3 клуба:Женска певческа група;Мъжка певческа група;Танцов състав за изворен фолклор;Танцов състав „Северняче”Танцов състав „Възраждане”;Детски танцов състав „Гайтанче” ;Клуб за народни танци;клуб за народни обичаи;група за художествено слово. Изявите им през изминалата година са -32.От тях 12са на общинско ниво,10 на регионално и 10 на национални фестивали и събори.

Женска певческа група е състава с най-богата история и най-многоброен състав -22 певици.Участва във всички местни празници и концерти, печели златен медал от НФФ”Фолклорен извор” село Царевец,златен медал от Национален фолклорен събор „Заблеяло ми агънце” Петропавловски манастир;национален събор Копривщица;НФФ „Северняшка китка „ град Павликени;НФС „Ценово пее и танцува”

Мъжка певческа група с ръководител Деян Йорданов е сравнително млад състав.Създаден е през 2009 година.В него участват 10 човека. Участва РФФ „От Лазарица до Гергьовден” НФФ”Фолклорен извор” село Царевец –спечелен златен медал;НФФ „Северняка китка” град Павликени –златен медал;НФС „Ценово пее и танцува” златен медал от национален събор Копривщица.

Танцов състав за изворен фолклор с ръководител Павлина Русева е създаден през 1995 година и наброява 17 мъже и жени.Участва в мести празници и в национален събор Копривщица –златен медал;НФС „Заблеяло ми агънце” –първо място.

Танцов състав „ Възраждане” с ръководител Павлина Русева съществува от една година,е създаден през изминалата година и наброява 21 човека..Участва в празничен концерт посветен на селото „Мой роден край”;в РФФ „От Лазарица до Гергьовден” в НФФ „Северняшка китка” град Павликени,НФС „Ценово пее и танцува”;НФФ „С хоро и песен във Водица всяка есен” село Водица.

Танцов състав „Северняче” е създаден през 2009 година,ръководител на състава е Павлина Русева.Участва във всички местни празници , във РФФ „ От Лазарица до Гергьовден.

Детски танцов състав „Гайтанче” с ръководител Павлина Русева е създаден през 2010 година.В него участват деца от 8 до 16 години. Участва в РФФ „От Лазарица до Гергьовден”;НФФ „ С хоро и песен във Водица всяка есен” село Водица;НФФ за автентичен фолклор село Жълтеш;НФФ „Северняшка китка” град Павликени;НФС „ценово пее и танцува”.

Клуб за народни танци се състои от 10 жени и 5 мъже.Участва във всички местни празници.Участва в първи фестивал „Харизмата на хорото” град Свищов .

Група за народни обичаи е съставена от момичета и момчета на различна възраст.Участниците в клуба издирват и разучават местни песни и обичаи.Разделени в 4 групи момчетата обикалят на Бъдни вечер и коледуват в различни райони на селото,а момичетата Лазаруват също разделени в групи, които огласят с песните си селото на Лазаровден и благославят за здраве и берекет. По повод Деня на родилната помощ участничките пресъздадоха обичая Бабинден .

Група за художествено слово се състои от момчета и момичета,които участват в рецитали по различни поводи и тържества в селото: рецитал по случай Трети март;празника на селото „Мой роден край” и др.

Колективите към читалището са постоянно действащи и репетират през цялата година.В тях участват 97 самодееца.Гордост за читалищното ръководство са постигнатите резултати,радостно е ,че успяваме да създадем приемственост между поколенията,че не угасва желанието им за работа и изяви**.**

**Културно масова дейност:**

Културно-масовата дейност в читалището е богата и разнообразна.През изминалата година поради епидемиологичната обстановка не се организира честване деня на родилната помощ-Бабин ден с жените от селото и майките родили през 2021 година,но съвместно с Кметство село Българско Сливово им бяха поднесени подаръци в домовете им .По случай Трети март бяха поднесени венци и цветя пред паметника на загиналите за освобождението на България от селото.

Проведен бе РФФ „ОТ Лазарица до Гергьовден „посветен на пролетните празници в който участваха самодейни колективи от общината,детски градини и училища.Празничен концерт „Мой роден край” посветен на празника на селото;във връзка с Първи ноември гостува театрална трупа от град Белене,празнична вечер със всички самодейци във връзка с коледните и новогодишни празници.

**Организационна дейност:**

През изминалата година усилията на читалищното ръководство бяха насочени към привличане на нови членове като участници в различните състави и клубове в читалището,привличане на децата и учениците като читатели в библиотеката,съхраняване на местния фолклор и традиции,към подобряване и разширяване на услугите,които читалището предлага в Център за информация и услуги.Настоятелството проведе 7 заседания .Желанието ни е да се подобри материалната база,подобряване на условията за репетиции,обновяване на библиотечния фонд с нова литература,осигуряване на по вече изяви на самодейните колективи,

подобряване на качеството на предлаганите услуги.

Извършиха се неотложни ремонтни дейности, касаещи поддръжката на сградата.

От собствените приходи бяха извършени следните ремонти дейности:

-Извършване на ремонтни дейности в зала за репетиции та танцовите колективи и фоайето на читалището

-Падмяна на дограма в зала за репетиции

**Финансова дейност:**

Основен източник на финансови средства остава бюджетната субсидия освен нея читалището набира средства от:членски внос;рента земя;такси услуги.

**ПОЛУЧЕНИ И РАЗХОДЕНИ БЮДЖЕТНИ СРЕДСТВА ПРИ**

**НЧ „ВЪЗРАЖДАНЕ – 1908”с.Българско сливово,община Свищов**

**за периода 01.01.2022 година – 31.12.2022година**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **ПРИХОДИ** | | **РАЗХОДИ** | | | | | | | |
| **субсидия** | **ФРЗ** | | **Осигур.** | **Мате**  **риали** | **Външни**  **услуги** | **Хоно**  **рари** | **книги** | **Ел.**  **Енерг.** | **Банк.**  **такси** |
| **28864,0** | **11418,00** | | **2114,00** | **5527,00** | **7197,00** |  | **83,00** | **2229,00** | **296,00** |

30.03.2023 год. Председател: ……………………..

с.Българско Сливово Деян Йорданов